**adidas България NEWS STREAM и агенция B+RED спечелиха Специалната награда на БДВО за ефективна глобална кампания**

**София, 18ти май 2017** – adidas България NEWS STREAM и агенция B+RED спечелиха Специалната награда на Българското дружество за връзки с обществеността (БДВО) за ефективна глобална кампания по време на ексклузивно събитие в сърцето на българската столица – София.

През 2016 и началото на 2017, adidas България NEWS STREAM беше една от основните платформи за лансирането и промотирането на новите модели на adidas SPEED OF LIGHT, PUREBOOST X и Blue Blast PURECONTROL. adidas България NEWS STREAM се превърна в предпочитан сайт за журналисти и други инфлуенсъри, включително фенове и клиенти на бранда.

B+RED е българска агенция, покриваща целия спектър на комуникация. От налагането на една марка като разпознаваема до превръщането й в обичана. Екипът на B+RED се грижи за adidas България NEWS STREAM от началото на 2016 г.

Спечелилият проект “adidas България NEWS STREAM – онлайн платформа за увеличаване на ангажираността с инфлуенсъри и социални медии” беше избран сред 77 различни кандидатури разпределени в 13 категории.

Церемонията ПР Приз 2017, която се проведе в Софийската градска художествена галерия, събра над 150 представители на българската ПР гилдия. Наградата на adidas България NEWS STREAM беше приета от Кристина Калерт, Директор Централна Европа, TheNewsMarket и Милена Едвиг, Стратегически планьор в агенция B+RED.

NEWS STREAM на adidas България е успешен проект, превръщайки се в една от най-утвърдените платформи в глобалната нюзрум среда на adidas.